भारत से सैन्य संबंधों में नई उपलब्धि : चीन  
चीन ने कहा कि भारत से सैन्य संबंधों में नई उपलब्धि हासिल की गई है और एक भारतीय रक्षा प्रतिनिधिमंडल जल्द ही चीन का दौरा करेगा।
चीन ने बुधवार को कहा कि भारत के साथ सैन्य संबंधों में नई उपलब्धि हासिल की गई है और एक उच्चस्तरीय भारतीय रक्षा प्रतिनिधिमंडल जल्द ही चीन का दौरा करेगा।  चीन की सरकारी समाचार एजेंसी शिन्हुआ ने देश के रक्षा मंत्रालय के प्रवक्ता गेंग यानशेंग के हवाले से कहा कि चीन-भारत के सैन्य संबंधों में नई उपलब्धियां हासिल की गई हैं और भारत की तरफ से एक उच्चस्तरीय रक्षा प्रतिनिधिमंडल जल्द ही चीन आएगा जिसमें भारतीय सेना की विभिन्न शाखाओं के अधिकारी शामिल होंगे।  हालांकि इस बारे में उन्होंने और ज्यादा ब्यौरा नहीं दिया। ऐसी आशा है कि लेफ्टिनेंट जनरल स्तर के एक अधिकारी की अध्यक्षता में जून महीने में भारतीय सेना का एक प्रतिनिधिमंडल चीन का दौरा करेगा।